ولودیمیر زلنسکی

ولودیمیر الکساندرویچ زلنسکی (روسی جه: Владимир Александрович Зеленский) اتا اکراینی آدم هسته که پیش‌ته کمدین بی‌یه و اتا فیلم دله اتا معلمِ نقش ره بازی هاکرده که شی‌یه سیاست دله کم‌کم مردمِ پشتی جا رییس‌جمهور هم بی‌یه و فساد جه دیم‌به‌دیم بی‌یه. زلنسکی اینتا نقش جه مشهور بیّه و انده مردم ونجه خش داشتنه که وه ره رأی هدانه و زلنسکی انتخابات دله، ریاست جمهوری وسّه ویشترین رأی ره بیارده. وه غربی کشورون ِطرفی هسته و وقتی مقوم بَیته که روسیه و اکراین هِدی جا اختلاف داشتنه و کریمه ره روس‌ها بئیت بینه و اکراین ِشرق ره هم سیواخاهون دست دیّه. زلنسکی ِحکومت موقع که بیّه، ولادیمیر پوتین (روسیه رییس‌جمهور) شه ارتش ره بیارده اکراین ِسامون په و فوریه ۲۰۲۲ حمله هاکرده و روسیه-اکراین جنگ ره شروع هاکرده. زلنسکی این گادِر تهدید بیّه که روس‌ها خانّه وه ره ترور هاکنن ولی وه کی‌یف جا درنشی‌یه و نظامی لباس دکارده شه تن و بورده سربازون همراهی عکس و فیلم بیته. وه خار-خار سخنرانی جا سعی کانده شه بخاستی ره جنگ دله پیش بَوِره و ونه بعضی گپ، خله احساساتی هستنه. ونه محبوبیت اکراین مردم دله خله زیاد هسته.

 منابع 
 فارسی یورونیوز

رج:اکراین رییس‌جمهورون
رج:گت مردمون اکراین
رج:زننه آدمون